b'\n_START_ARTICLE_\nTr\xc3\xb8ndelagsutstillingen 1930\n_START_PARAGRAPH_\nTr\xc3\xb8ndelagsutstillingen 1930 var ei stor utstilling som ble arrangert p\xc3\xa5 Nidar\xc3\xb8 og Skansen i Trondheim fra 1. juni til 5. oktober 1930. Med utstillere fra Tr\xc3\xb8ndelag og resten av landet ble dette den f\xc3\xb8rste st\xc3\xb8rre m\xc3\xb8nstringa av n\xc3\xa6ringslivet i Norge siden Jubileumsutstillinga p\xc3\xa5 Frogner i Oslo i 1914.\n_START_SECTION_\nHistorikk\n_START_PARAGRAPH_\nP\xc3\xa5 utstillingsomr\xc3\xa5det var det festplass med paviljonger og haller p\xc3\xa5 i alt 22 000 m\xc2\xb2 gulvareal. Totalt 1927 utstillere presenterte aktiviteter og produkter fra samfunnsliv, prim\xc3\xa6rn\xc3\xa6ringene, industri og annen n\xc3\xa6ringsvirksomhet. Over Nidelva fra Nidar\xc3\xb8 var det bygd ei midlertidig gangbru til Ila kirke og fiskeriutstillinga p\xc3\xa5 Skansen der polarskuta \xc2\xabFram\xc2\xbb l\xc3\xa5. Fra juni til september ble det holdt rundt 160 m\xc3\xb8ter og stevner med omkring 24 000 deltakere. Utstillinga omfattet ogs\xc3\xa5 et forn\xc3\xb8yelsesomr\xc3\xa5de. Kong Haakon VII \xc3\xa5pnet utstillinga. _NEWLINE_I 1930 var det 900-\xc3\xa5rsjubileum for slaget p\xc3\xa5 Stiklestad 29. juli 1030.'